Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yleiseurooppalaisten sähköisten viranomaispalveluiden yhteentoimivasta toimittamisesta julkishallinnolle, yrityksille ja kansalaisille (HVTYK) /* KOM/2004/0013 lopull. - COD 2003/0147 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yleiseurooppalaisten sähköisten viranomaispalveluiden yhteentoimivasta toimittamisesta julkishallinnolle, yrityksille ja kansalaisille (HVTYK) 2003/0147 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yleiseurooppalaisten sähköisten viranomaispalveluiden yhteentoimivasta toimittamisesta julkishallinnolle, yrityksille ja kansalaisille (HVTYK) 1- TAUSTA Ehdotus Euroopan parlamentille ja neuvostolle (asiakirja KOM(2003)406 lopullinen - 2003/0147(COD)): // 8.7.2003 Euroopan talous- ja sosiaalikomitean lausunto: // 11.12.2003 Alueiden komitean lausunto: // 20.11.2003 Euroopan parlamentin lausunto ensimmäisessä käsittelyssä: // 18.11.2003 Yhteinen kanta vahvistettu yksimielisesti: // 17.12.2003 2- KOMISSION EHDOTUKSEN TAVOITE Komission ehdotuksen tarkoituksena on perustaa jatko-ohjelma nykyiselle IDA-ohjelmalle, jotta voidaan tukea ja edistää julkishallinnolle, yrityksille ja kansalaisille tarjottavien yleiseurooppalaisten sähköisten viranomaispalveluiden sekä niiden perustana olevien telemaattisten verkkojen kehittämistä ja perustamista. 3 YHTEISTÄ KANTAA KOSKEVAT HUOMAUTUKSET 3.1 Yleiset huomautukset Yhteinen kanta noudattaa komission muutetun ehdotuksen yleislinjaa ja tavoitteita ja keskittyy voimakkaammin yleiseurooppalaisiin sähköisiin viranomaispalveluihin. Neuvosto hyväksyi yhteisen kannan yksimielisesti. 3.1.1 Pääerot komission muutetun ehdotuksen ja yhteisen kannan välillä Ehdotuksen 1 artikla on jaettu kahdeksi artiklaksi: 1 artikla sisältää soveltamisalan ja 2 artikla tavoitteet. Jälkimmäiseen on lisätty yleistavoite, jossa korostetaan yleiseurooppalaisten sähköisten viranomaispalveluiden ja niiden perustana olevien telemaattisten verkkojen painottamista. 3 artikla on poistettu, koska 2 artikla muutettuna yhdessä liitteen I ja II kanssa mahdollistaa painopisteiden määrittelyn. Ehdotuksen 6 artiklaa on muutettu, jotta voidaan selventää muista toimista saatavien tulosten käyttämistä ja päällekkäisyyksien estämistä kehitystyön nopeuttamiseksi ja viime kädessä synergiaetujen saavuttamiseksi. Ehdotuksen 8 ja 9 artiklaa on muutettu, jotta voidaan tuoda selvemmin esille näiden kahden artiklan 1 kohdan keskinäinen yhteys sekä ottaa huomioon budjetin jakautuminen yhteistä etua palvelevaan hankkeeseen ja laaja-alaiseen toimenpiteeseen työohjelmaa muutettaessa. Lisäksi on tuotu selvemmin esille, että työohjelma on säännöllisesti tarkistettava. Ehdotuksen 11 artiklaa on muutettu komitean nimen muuttamiseksi vastaamaan paremmin ohjelman sisältöä. Lisäksi artikla on jaettu komiteamenettelyä koskevaksi 11 artiklaksi ja vuotuista raportointia koskevaksi 12 artiklaksi. Ehdotuksen 12 artiklassa (nyt 13 artikla) arviointijakso on muutettu vastaamaan nykyisiä rahoitusnäkymiä, ja siinä on esitetty lisää arviointiperusteita. Ehdotuksen 15 artiklaa (nyt 16 artikla) on muutettu, jotta voidaan ottaa huomioon toimielinten sopimus talousarviota koskevasta kurinalaisuudesta ja talousarviomenettelyn parantamisesta sekä se, että ohjelma kestää pidempään kuin nykyiset rahoitusnäkymät ovat voimassa. Liite II on muutettu teknologia- ja ohjelmistoratkaisujen tarjoamiseen liittyvien toimenpiteiden ja laaja-alaisten yleiseurooppalaisten sähköisten viranomaispalveluiden tarjoamiseen liittyvien toimenpiteiden erottelemiseksi. Erottelu on aiheuttanut termimuutoksia eri puolilla ehdotusta. Ehdotukseen on lisätty neljä johdanto-osan kappaletta: johdanto-osan 13 kappale, joka koskee tutkimusta luettelon laatimiseksi vaadittavista ja hyödyllisistä yleiseurooppalaisista sähköisistä viranomaispalveluista, tietosuojaa koskeva johdanto-osan 15 kappale, johdanto-osan 21 kappale, joka koskee vain joidenkin jäsenvaltioiden osallistumista toimiin, sekä komiteamenettelyä koskeva johdanto-osan 30 kappale. 3.2 Euroopan parlamentin ensimmäisessä käsittelyssä hyväksymät tarkistukset Komissio on hyväksynyt kaikki Euroopan parlamentin ensimmäisessä käsittelyssä tekemät viisi tarkistusta, ja se on suullisesti muuttanut alkuperäistä ehdotustaan näitä tarkistuksia vastaavasti. Tarkistus 1 (johdanto-osan 4 a kappale (uusi)) on sisällytetty yhteisessä kannassa johdanto-osan 5 kappaleeseen hieman muutetussa sanamuodossa. Tarkistus 2 (johdanto-osan 5 a kappale (uusi)) on sisällytetty yhteisessä kannassa johdanto-osan 7 kappaleeseen hieman muutetussa sanamuodossa. Tarkistus 3 (johdanto-osan 24 a kappale (uusi)) on sisällytetty yhteisessä kannassa johdanto-osan 31 kappaleeseen. Tarkistus 4 (12 artiklan 3 kohta) on sisällytetty yhteisessä kannassa 13 artiklan 4 kohtaan. Tarkistus 5 (15 artiklan 1 ja 2 kohta) on sisällytetty yhteisessä kannassa 16 artiklan 1 ja 2 kohtaan muutetussa sanamuodossa, mikä lisää yhtä lailla joustavuutta luomalla yhdet yhteiset rahoituspuitteet sekä hankkeille että toimenpiteille. 4- PÄÄTELMÄ Komissio tukee neuvoston yhteistä kantaa, koska se on komission muutetun ehdotuksen mukainen ja siinä selvennetään joitain ehdotuksen kohtia.